

**Republika e Kosovës**

**Republika Kosova-Republic of Kosovo**

**Qeveria-Vlada-Government**

***Ministria e Arsimit, Shkencës dhe Teknologjisë/ Ministarstva za Obrazovanje, Nauku i Tehnologiju/ Ministry of Education, Science and Technology***

**RAPORT NGA PROCESI I KONSULTIMIT PUBLIK TË UDHËZIMIT**

**PËR VERIFIKIMIN, VËRTETIMIN DHE VULOSJEN E DOKUMENTACIONIT TË LËSHUAR NGA INSTITUCIONET E ARSIMIT PARAUNIVERSITAR DHE ARSIMIT TË LARTË ME QËLLIM TË PËRDORIMIT JASHTË VENDIT**

**Hyrja/sfondi**

*Ministria e Arsimit, Shkencës dhe Teknologjisë, respektivisht, Departamenti i arsimit të lartë, në bashkëpunim me zyrën e NARIC-Kosova, e cila bën verifikimin e dokumentacionit të arsimit parauniversitar dhe arsimit të lartë në cilësinë e Organit Propozues për hartimin e Udhëzimit administrativ për verifikimin, vërtetimin dhe vulosjen e dokumentacionit të lëshuar nga institucionet e arsimit parauniversitar dhe arsimit të lartë me qëllim të përdorimit jashtë vendit, e ka propozuar hartimin e këtij Udhëzimi me qëllim që të mundësojë implementimin e Ligjit nr. 04/L-032 për arsimin parauniversitar dhe Ligjit 04/L-037 për arsimin e lartë. Prandaj, përmes hartimit të këtij Udhëzimi administrativ përcaktohet qëllimi i këtij UA, rregullimi i procedurës së verifikimit dhe konfirmimi i autorësisë/saktësisë së të dhënave të paraqitura në dokumentet e lëshuara nga institucionet e arsimit parauniversitar dhe institucionet e arsimit të lartë si dhe vërtetimi dhe vulosja e tyre nga ana e MASHT, me qëllim të përdorimit të tyre jashtë vendit. Ky udhëzim, po ashtu përcakton formën dhe përmbajtjen e vulës vërtetuese.*

*Bazuar në Rregulloren nr. 09/2011 të Punës së Qeverisë, Rregulloren nr. 13/2013 për Shërbimin Ligjor Qeveritar, Ministria i ka kaluar hapat e mëposhtëm të procesit legjislativ si: formimin e grupit punues, pjesëmarrjen në disa takime me grupin punues për hartimin e draftit fillestar të Udhëzimit administrativ për verifikimin, vërtetimin dhe vulosjen e dokumentacionit të lëshuar nga institucionet e arsimit parauniversitar dhe arsimit të lartë, me qëllim të përdorimit jashtë vendit dhe pas përfundimit të Udhëzimit administrativ është dërguar për komente te palët e interesit.*

**Ecuria e procesit të konsultimit**

*Duke pasur parasysh se procesi i konsultimeve është realizuar dhe është zhvilluar konform rregullave dhe procedurave të përcaktuara në Rregulloren për Punën e Qeverisë nr. 09/2011, Rregulloren nr. 05/2016 për standardet minimale për procesin e konsultimit publik, Udhëzuesin për procesin e konsultimeve nr. 062/2011, dt. 26.09.2011,* *Ministria e Arsimit, Shkencës dhe Teknologjisë, si organ propozues i këtij akti nënligjor ka zhvilluar procesin e konsultimeve paraprake dhe publike në të cilën periudhë e ka dërguar në konsultim te të gjitha institucionet përkatëse, që t’ju ofrojë informata për publikun e në veçanti për grupet e interesit me qëllim të merret mendimi i publikut dhe grupeve të interesit rreth hartimit të Udhëzimit administrativ për verifikimin, vërtetimin dhe vulosjen e dokumentacionit të lëshuar nga institucionet e arsimit parauniversitar dhe arsimit të lartë me qëllim të përdorimit jashtë vendit.*

*Në bazë të legjislacionit në fuqi dhe në bazë të vlerësimeve të ndryshme nga organet kompetente është vlerësuar se Draftudhëzimi administrativ është më se i nevojshmëm të vendoset për konsultim, me qëllim të përfshirjes së komenteve të ndryshme të ardhura nga institucionet arsimore dhe institucionet tjera qeveritare, joqeveritare dhe palët e interesit.*

*Gjatë hartimit të Draftudhëzimit, janë mbajtur një varg takimesh të grupit punues, ku komentet dhe propozimet e shumicës së anëtarëve janë përshkruar në Draft - UA.*

*Pas përfundimit të procesit të konsultimit (përmes ‘platformës për konsultime publike’) do të mbahet edhe një takim i grupit punues, me qëllim të finalizimit të UA , përfshirë edhe adresimin e kontributeve që mund të dërgohen gjatë konsultimit.*

*Gjatë kësaj periudhe lidhur me Udhëzimin administrativ nuk kemi pranuar komente nga asnjë palë e interesit.*

|  |  |  |  |  |
| --- | --- | --- | --- | --- |
| Metodat e konsultimit | Datat/kohëzgjatja | Numri i pjesëmarrësve | Numri i pjesëmarrësve të cilët kanë kontribuar | Numri i komenteve të pranuara |
| 1. Konsultimet me shkrim / në mënyrë elektronike | Data e fillimit:  19.06.2019  Data e mbarimit:  09.07.2019 | 13 | 13 | 3 |
| 1. Publikimi në uebfaqe/platforma elektronike | Data e fillimit: 19.06.2019  Data e përfundimit:  09.07.2019  15 ditë pune | 13 | 3 | 2 |
| 1. Takimet publike | x | x | x | x |
| 1. Konferencat | x | x | x | x |
| 1. Takime me grupe të interesit | Një takim fillestar në muajin mars, pas përmbylljes së diskutimit publik | 9 | 9 | Kryesisht ka pasur diskutime të përgjithshme rreth UA-së |
| 1. Punëtoritë | 2 punëtori  13/14.05.2019 | 11 | 9 | 7 |
| 1. Intervistat/takimet sy në sy | x | x | x |  |
| 1. Hulumtimet e opinionit | x | x | x | 0 |
| 1. Votimi diskutues | x | x | x | 0 |
| 1. Panelet me qytetarë | x | x | x | 0 |
| 1. Stendat në rrugë | x | x | x | 0 |
| 1. Tjetër | x | x | x | 0 |

*Kohëzgjatja e procesit të konsultimit të dokumentit në fjalë, është bërë konform Rregullores për Punën e Qeverisë nr. 09/2011.*

**Përmbledhje e kontributeve të pranuara gjatë procesit të konsultimit dhe kategoritë e kontribuuesve**

Nuk ka pasur.

**Hapat e ardhshëm**

*Pas përfundimit të procesit të konsultimit paraprak dhe konsultimit publik, i cili është bërë në pajtim me udhëzuesit dhe standardet përkatëse për konsultime publike të nxjerra në pajtim me RRPQ, kryetari i komisionit për hartimin e Udhëzimit administrativ ia dërgon aktin normativ drejtorit të departamentit ligjor të ministrisë përkatëse,* *i cili*  *nëse nuk ka vërejtje, ia dërgon projektaktin normativ për shqyrtim dhe miratim ministrit përkatës përmes sekretarit të përgjithshëm të ministrisë përkatëse.*

Tabela e detajuar me informatat për kontribuuesit, arsyetimet për përgjigjet e pranuara dhe të refuzuara.

|  |  |  |  |
| --- | --- | --- | --- |
| Emri i organizatës /individit | Koment i organizatës /individit | Përgjigja nga Ministria  E pranuar plotësisht  E pranuar pjesërisht  E refuzuar | Sqarim nga Ministria  (veçanërisht arsyet për të mos pranuar komente të caktuara) |
| OSCE  Luljeta Krasniqi | **Komentet e Misionit të OSBE-së në Kosovë për Projektudhëzimin administrativ për verifikimin, vërtetimin dhe vulosjen e dokumentacionit të lëshuar nga institucionet e arsimit parauniversitar dhe arsimit të lartë me qëllim të përdorimit jashtë vendit.**  **Qershor 2019**  Projektudhëzimi administrativ për verifikimin, vërtetimin dhe vulosjen e dokumentacionit të lëshuar nga institucionet e arsimit parauniversitar dhe arsimit të lartë, me qëllim të përdorimit jashtë vendit (“Projekt UA”), është vlerësuar përballë standardeve ndërkombëtare për të drejtat e njeriut dhe parimeve të sundimit të ligjit. Janë identifikuar çështjet në vijim:  **KOMENT SPECIFIK:**  **Neni 5 - Parimet / kriteret për vulosjen e dokumentacionit të IAL.**   ***Të merret parasysh ndryshimi dhe plotësimi i paragrafit 1, duke e paraparë mundësinë që diplomat e pranuara nga Universiteti i Mitrovicës së Veriut të vërtetohen dhe vulosen.***  Neni 5 (1) i Projekt UA-së thekson që "MASHT-i vërteton dhe vulos dokumentacionin e lëshuar nga institucionet e arsimit të lartë për institucionet dhe programet e akredituara nga AKA dhe të licencuara nga MASHT". Mirëpo, dispozita nuk ofron mundësi që individët të cilët kanë marrë diploma nga Universiteti i Mitrovicës së Veriut dhe diplomat e të cilëve janë për shembull të certifikuara nga Komisioni për verifikimin e diplomave të lëshuara nga Universiteti i Mitrovicës së Veriut që të aplikojnë për punë, të marrin licenca profesionale dhe të hyjnë në provime profesionale në institucionet publike, në bazë të Rregullores nr. 21/2015 "Për procedurat dhe kriteret për lëshimin e certifikatave për qytetarët e Republikës së Kosovës, të cilët kanë marrë diploma nga Universiteti i Mitrovicës së Veriut me qëllim të aplikimit për punë, marrjes së licencave profesionale dhe hyrjes në provime profesionale në institucione publike". Prandaj, për hir të konsistencës rekomandojmë që hartuesi të marrë në konsideratë këtë çështje dhe të jep mundësi që kjo kategori e diplomave të vërtetohet dhe vuloset nga organi i duhur p.sh. MASHT-i, për qëllimin e përdorimit jashtë vendit, ose nga Komisioni për verifikimin e diplomave të lëshuara nga Universiteti i Mitrovicës së Veriut.  1 Sipas nenit 5 të Rregullores nr. 21/2015 Komisioni përbëhet nga katër (4) anëtarë, me përbërjen e mëposhtme: Dy (2) anëtarë të propozuar nga Kryeministri dhe Dy (2) anëtarë të propozuar nga Ministri i MASHT-it. Rregullorja gjendet në http://ëëë.kryeministri-ks.net/repository/docs/RREGULLORE\_(QRK)\_-\_NR\_\_212015\_PER\_PROCEDURAT\_DHE\_KRITERET\_PER\_LESHIMIN\_E\_CERTIFIKATAVE\_SHTETASVE\_TE\_REPUBLIKES\_SE\_KOSOVES\_TE\_CILET\_KANE\_MARR.pdf | E pranuar pjesërisht | Ministria konsideron se për çështjen e verifikimit të diplomave të fituara në Universitetin e Mitrovicës, është i themeluar komisioni i cili trajton këto diploma dhe rregullorja e punës, e miratuar nga Qeveria e Republikës së Kosovës. |
| Besnike Mehmeti zyrtare e lartë ligjore - Zyra e Kryeministrit -Zyra Ligjore | Të nderuar/a,  Me datë 01 korrik 2019, Zyra ligjore e Zyrës së Kryeministrit ka pranuar për konsultim me publikun, Projektudhëzim administrativ(MASHT) nr.\_\_\_\_\_\_/2019 verifikimi, vërtetimi dhe vulosja e dokumentacionit të lëshuar nga institucionet e arsimit parauniversitar dhe arsimit të lartë me qëllim të përdorimit jashtë vendit të  propozuar nga Ministria  e Arsimit, e Shkencës dhe e Teknologjisë.  Me qëllim të dhënies së komenteve me publikun  në përputhje me nenin 32   Rregullores nr. 09/2011 e Punës së Qeverisë.  Në kuadër të autorizimeve të dhëna, ZL në vijim paraqet komentet e përgjithshme  lidhur me  ProjektUdhëzimin administrativ  të  lartpërmendur.  Për nxjerrjen e këtij  Projektudhëzimi administrativ, bazën ligjore të cilën e keni paraparë nuk është bazë specifike për nxjerrjen e aktit.  Me këtë Projektudhëzim administrativ nuk mund të përcaktohet forma dhe përmbajtja e  vulës,  pasi që kjo rregullohet me Ligjin nr. 03/l-054 për Vula në institucionet e Republikës së Kosovës ku citoj: “*procedurës për mënyrën e punimit, përdorimit, ruajtjes si dhe përgjegjësia për përdorimin e vulës në institucionet e Republikës së Kosovës propozoj të fshihet kjo pjesë”. N*jëkohësisht propozojmë që të konsultohuni dhe merrni opinion nga  Ministria e Administratës Publike.  Projektudhëzimi administrativ  i lartpërmendur duhet të  hartohet në bazë të Udhëzimit administrativ,  duhet të harmonizohet konform dispozitave ligjore të Udhëzimit administrativ nr. 03/2013 për standardet e hartimit të akteve normative.  Gjithashtu, në attach gjeni disa komente të tjera në lidhje me përmbajtjen e Projektudhëzimit administrativ (MASHT) nr.\_\_\_\_\_\_/2019 verifikimi, vërtetimi dhe vulosja e dokumentacionit të lëshuar nga institucionet e arsimit parauniversitar dhe arsimit të lartë, me qëllim të përdorimit jashtë vendit.  Ju faleminderit për bashkëpunim!  Me respekt!  Besnike Mehmeti-zyrtare e lartë ligjore - Zyra e Kryeministrit -zyra ligjore  Adresa: Rruga “Nënë Tereza”, Ndërtesa  e Qeverisë, zyra 503-10.000 Prishtinë-Republika e Kosovës,  Telefon: 038 200 14  072, E-mail: [besnike.mehmeti@rks-gov.net](mailto:besnike.mehmeti@rks-gov.net)  <http://www.kryeministri-ks.net/> | Pjesërisht e pranuar | MASHT, përkatësisht anëtarët e grupit punues kanë pasur një takim me zyrtarë në MAPL, ku kanë diskutuar për modalitetet e formës se vulës dhe për bazën ligjore. Megjithatë vulën për verifikim që e ka nxjerrë MAPL paraqet shumë problem në disa ambasada dhe kemi pranuar një kërkesë nga ambasada e Austrisë që kjo vulë të ndryshohet dhe në përmbajtjen e saj të ketë më shumë të dhëna. Me qëllim të lehtësimit të njohjes së vulës, komisioni e ka paraparë të nevojshëm hartimin e kësaj vule, ashtu siç kanë bërë edhe MPB dhe MPJ. Ne konsiderojmë që ligji për vulat në MAPL duhet të ndryshohet. |
| Rron Gjinovci- ORCA | |  |  | | --- | --- | | Titulli i draftligjit/dokumenti i konceptit/strategjia ose ndonjë akt në konsultën publike | UDHËZIM ADMINISTRATIV NR. \_\_\_\_\_\_\_\_\_ /2019 PËR VERIFIKIMIN, VËRTETIMIN DHE VULOSJEN E DOKUMENTACIONIT TË LËSHUARA NGA INSTITUCIONET E ARSIMIT PARAUNIVERSITAR DHE ARSIMIT TË LARTË ME QËLLIM TË PËRDORIMIT JASHTË VENDIT | | Entiteti publik | **Ministria e Arsimit Shkences dhe Teknologjise** | | Emri i kontribuuesit (organizatë/individ) | **Rron Gjinovci - ORCA** | | Komenti i përgjithshëm | Pika 8 e Nenit 5 parasheh raste kur ka mungesë dëshmish lidhur me verifikimin e diplomave dhe thotë kështu:  *"Në raste të veçanta, Ministri ka të drejtë të themelojë një komision i cili trajton çështjet lidhur me verifikimin e dokumentacionit të studentëve të IAL,* ***të cilat kanë mungesë të dëshmive në MASHT*** *si bazë për verifikimin e dokumenteve të parashikuara sipas këtij udhëzimi"*  *Nje pike e tille eshte e panevojshme sepse ceshtja e dorezimit te deshmive eshte e rregulluar me dokumente tjera rregulluese e po ashtu ka mekanizma kontrollues si Inspektorati i Arsimit te cilet parandalojne krijimin e situatave te tilla.*  *Nese ka raste te tilla ato duhet te procedohen si shkelje sipas Kodit Penal te Kosoves e jo te fasadohen me UA te ri.* | | Komenti në artikullin specifik ose në ndonjë pjesë të draftit | pikën 8.2 të Nenit 5 të draft udhëzimit e cila thotë:  *&ldquo;Komisioni rezervon të drejtën të marrë në posedim të gjithë* ***dokumentacionin e nevojshëm*** *nga MASHT, IAL dhe nga studentët,* ***përmes të cilave dëshmohet*** *se një student ka mbaruar studimet e rregullta në programe të akredituara dhe të licencuara&rdquo;*  Kjo pikë lë hapësirë të rrezikshme që si dëshmi të merren dokumente që me lehtësi mund të falsifikohen apo fabrikohen sidomos duke e pasur parasysh se IAL-të të cilat kanë sjellë situatën deri këtu tashmë janë përfshirë në aktivitet joligjor dhe janë të gatshme ta çojnë atë deri në fund. Më e pakta që mund të bëhet në këtë paragraf është përcaktimi i dokumentacioneve shtesë, **pra çfarë janë ato dokumentacione që e dëshmojnë një diplomë nëse nuk janë licenca e institucionit, akreditimi institucional, akreditimi i programit, librat amzë dhe format tjera të përcaktuara me dispozita ligjore në fuqi.** Po ashtu masë shtesë do të mund të ishte krijimi i një trupe të pavarur monitoruese e cila do të sigurohet se malverzime çfarë ndodhin në vazhdimësi në Kosovë nuk do të përsëriten. | | Personi kontaktues | Rron Gjinovci | | Email kontaktues | rron.orca@gmail.com | | Është pranuar pjesërisht |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |